**HOTĂRÎRE**

nr. \_\_\_\_ din \_\_\_\_\_\_\_\_\_\_\_ 2015

Cu privire la aprobarea Reglementării tehnice privind introducerea pe piață a brichetelor care prezintă caracteristici de siguranța pentru copii si interzicerea introducerii pe piață a brichetelor fantezie \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În vederea executării prevederilor Legii nr. 422-XVI din 22 decembrie 2006 privind securitatea generală a produselor (Monitorul Oficial al Republicii Moldova, 2007, nr.36-38, art.145) și Legii nr.\_\_\_ din \_\_\_2015 privind supravegherea pieței (Monitorul Oficial al Republicii Moldova, 2015, nr.\_\_, art.\_\_),

Guvernul HOTĂRĂŞTE:

**1.** Se aprobă Reglementarea tehnică privind introducerea pe piață a brichetelor care prezintă caracteristici de siguranța pentru copii si interzicerea introducerii pe piață a brichetelor fantezie (se anexează).

**2.** Prezenta hotărâre intră în vigoare la 12 luni din data publicării în Monitorul Oficial al Republicii Moldova.

3. Ministerul Economiei va elabora şi aproba lista standardelor conexe şi planul de implementare a Reglementării tehnice privind introducerea pe piață a brichetelor care prezintă caracteristici de siguranța pentru copii si interzicerea introducerii pe piață a brichetelor fantezie, în termen de 6 luni de la data publicării.

**4.**Controlul asupra executării prezentei hotărîri se pune în sarcina Ministerului Economiei.

|  |  |
| --- | --- |
| **PRIM-MINISTRU** |  |
| **Contrasemnează:** |  |
| **Viceprim-ministru,**  **ministru al economiei** | **Stephane Cristophe BRIDE** |

Anexă

la Hotărîrea Guvernului

nr.\_\_ din \_\_\_\_ 2015

**REGLEMENTAREA TEHNICĂ**

privind punerea la dispoziție pe piață a brichetelor care prezintă caracteristici de siguranța pentru copii si interzicerea punerii pe piață a brichetelor fantezie

Reglementarea tehnică transpune Decizia nr. 2015/249 de prelungire a valabilităţii Deciziei 2006/502/CE, prin care se solicită statelor membre să adopte măsuri prin care să se asigure că doar brichetele care prezintă caracteristici de siguranţă pentru copii sunt puse pe piaţă şi să interzică punerea pe piaţă a brichetelor fantezie, publicată în Jurnalul Oficial al Uniunii Europene nr. L 99 din 14 aprilie 2007, adoptată la data de 12 aprilie 2007,

Capitolul I

DISPOZIŢII GENERALE

**1.** Reglementarea tehnică privind punerea la dispoziție pe piață a brichetelor care prezintă caracteristici de siguranța pentru copii si interzicerea punerii pe piață a brichetelor fantezie (în continuare – Reglementarea tehnică) stabileşte cerinţele care trebuie să satisfacă brichetele în vederea introducerii şi/sau punerii la dispoziţie pe piaţă pentru a asigura un nivel ridicat de protecţie a intereselor publice, cum ar fi sănătatea şi siguranţa persoanelor.

**2.** Prezenta Reglementare tehnică se aplică brichetelor care, la introducerea lor pe piaţă, sînt noi, fiind fabricate de un producător înregistrat pe teritoriul Republicii Moldova, precum şi brichetelor importate.

**3.** În sensul prezentei Reglementări tehnice se utilizează noţiunile „*producător*”, „*importator*”, „*distribuitor*”, *„declarație de conformitate”,* „*introducere pe piaţă*”, „*punere la dispoziţie pe piaţă*” definite în Legea nr. 235 din 1 decembrie 2011 privind activităţile de acreditare şi de evaluare a conformităţii, noţiunile „*retragere*” definite în Legea nr. 422-XVI din 22 decembrie 2006 privind securitatea generală a produselor.

**4.** În sensul prezentei Reglementări tehnice, se definesc următoarele noţiuni:

*brichetă -* înseamnă un dispozitiv de producere a flăcării, operat manual, care foloseşte combustibil, utilizat în mod normal pentru aprinderea deliberată, în special, a ţigărilor, trabucurilor şi a pipelor, dar care poate fi utilizat în mod previzibil la aprinderea unor materiale, cum ar fi hîrtia, fitilurile, lumînările şi felinarele, fabricat cu un rezervor integrat cu combustibil, care se poate reîncărca sau nu.

*brichetă fantezie – (brichetă atrăgătoare pentru copii) -* obiect care produce flacără, utilizat de obicei de consumatori pentru a aprinde țigări, țigarete sau pipe, inclusiv orice carcasă care poate fi încorporată mai târziu sau orice adaus care poate fi fixat mai târziu, care seamănă prin orice mijloace cu un alt obiect recunoscut în general ca fiind atractiv sau a fi destinat utilizării de către copiii mai mici de 51 luni, sau care are efecte amuzante audio sau animate. O brichetă atrăgătoare pentru copii poate avea orice combustibil, inclusiv butan sau combustibil lichid. Acestea includ, dar nu se limitează la, brichete sau carcase destinate în mod evident brichetelor, a căror formă seamănă cu personaje din desene animate, jucării, arme, ceasuri, telefoane, instrumente muzicale, vehicule, corpul uman sau părți ale corpului uman, animale, alimente sau băuturi, sau care produc note muzicale ori au lumini care clipesc ori obiecte în mișcare ori alte caracteristici de distracție. Acestea exclud brichetele imprimate sau decorate cu logo-uri, etichete, desene transpuse prin decalcomanie, imagini pictate sau manșoane care se contractă la căldură”.

*brichetă care prezintă caracteristici de siguranţă pentru copii -*înseamnă bricheta proiectată şi fabricată în aşa fel încît să nu poată fi operată de copii mai mici de 51 de luni în condiţii normale sau rezonabil previzibile de utilizare datorită, de exemplu, forţei necesare de a opera bricheta, designului, sistemului de protecţie a mecanismului său de aprindere sau complexităţii fazelor de operare necesare aprinderii brichetei. Se consideră că prezintă caracteristici de siguranţă pentru copii:

*brichetă de unica folosință (bricetă nereîcărcabilă) –* brichetă prevăzută cu o cantitate de combustibil încorporat și care nu este prevăzută a fi reîncărcabilă;

*brichetă fantezie* (*brichetă atrăgătoare pentru copii)* – obiect care produce flacără, utilizat de obicei de consumatori pentru a aprinde țigări, țigarete sau pipe, inclusiv orice carcasă care poate fi încorporată mai târziu sau orice adaus care poate fi fixat mai târziu, care seamănă prin orice mijloace cu un alt obiect recunoscut în general ca fiind atractiv sau a fi destinat utilizării de către copiii mai mici de 51 luni, sau care are efecte amuzante audio sau animate. O brichetă atrăgătoare pentru copii poate avea orice combustibil, inclusiv butan sau combustibil lichid. Acestea includ, dar nu se limitează la, brichete sau carcase destinate în mod evident brichetelor, a căror formă seamănă cu personaje din desene animate, jucării, arme, ceasuri, telefoane, instrumente muzicale, vehicule, corpul uman sau părți ale corpului uman, animale, alimente sau băuturi, sau care produc note muzicale ori au lumini care clipesc ori obiecte în mișcare ori alte caracteristici de distracție. Acestea exclud brichetele imprimate sau decorate cu logo-uri, etichete, desene transpuse prin decalcomanie, imagini pictate sau manșoane care se contractă la căldură”.

*model de brichetă -* înseamnă brichete de la acelaşi producător care nu diferă, în ceea ce priveşte designul sau alte caracteristici, în vreun fel care ar putea afecta caracteristicile de siguranţă pentru copii;

*test privind caracteristicile de siguranţă pentru copii -* înseamnă un test sistematic al caracteristicilor de siguranţă pentru copii ale unui model dat de brichetă, pe o mostră a brichetelor analizate, în particular teste realizate în concordanţă cu standardul naţional SM SR EN 13869:2002+A1:2014 „Brichete. Rezistența la acțiunea copiilor. Cerințe de securitate și metode de încercări”, în măsura în care specificaţiile, altele decît cele de la pct. 3.1, 3.4 şi 5.2.3 ale standardului, sunt aplicabile sau în concordanţă cu cerinţele de testare ale reglementărilor relevante din ţările care nu sunt membre ale Uniunii Europene, în care cerinţele de securitate echivalente celor stabilite prin prezenta Reglementare tehnică sunt în vigoare;

**5.** Toţi agenţi economici care intervin în lanţul de aprovizionare şi de distribuţie iau măsuri pentru a se asigura că pun la dispoziţie pe piaţă numai brichete care sînt în conformitate cu prezenta Reglementare tehnică și nu pun la dispoziție pe piață brichetele fantezie.

Capitolul II

Domeniul de aplicare

**6.** Prezenta Reglementare tehnică se aplică brichetelor de unică folosință și brichetelor fantezie.

**7.** Fără a aduce atingere, interzicerii punerii pe piaţă a brichetelor fantezie, prevederile prezentei Reglementări tehnice nu se aplică brichetelor reîncărcabile pentru care producătorii furnizează, la cererea autorităţii de supraveghere a pieței, documentaţia necesară care să dovedească faptul că brichetele sunt proiectate, fabricate şi puse la dispoziție pe piaţă astfel încît să asigure o utilizare continuă sigură, conform aşteptărilor, pe o perioadă de funcţionare de cel puţin 5 ani, brichete ce pot fi reparate şi care îndeplinesc în totalitate următoarele cerinţe:

a) au garanţie scrisă de la producător pentru cel puţin 2 ani pentru fiecare brichetă;

b) au posibilitatea practică de a fi reparate şi reîncărcate în siguranţă pe întreaga perioadă de funcţionare, inclusiv, în special, un mecanism de aprindere reparabil;

c) părţile care nu sunt consumabile, dar este probabil să se uzeze ori să funcţioneze defectuos după perioada de garanţie, pot fi înlocuite ori reparate de un service post-vînzare specializat sau autorizat.

**8.** Începând cu data intrării în vigoare a prezentei Reglementări tehnice, vor fi introduse și puse la dispoziție pe piaţă doar brichetele care prezintă caracteristici de siguranţă pentru copii și va fi interzisă introducerea și punerea la dispoziție pe piaţă a brichetelor fantezie.

Capitolul III

**Cerinţe esenţiale și libera circulație**

**9.** Se consideră că bricheta de unica folosință care prezintă caracteristici de siguranţă pentru copii, dacă este conformă cu:

a) standardul naţional SM SR EN 13869:2002+A1:2014 „Brichete. Rezistența la acțiunea copiilor. Cerințe de securitate și metode de încercări”, în măsura în care specificaţiile, altele decît cele de la pct. 3.1, 3.4 şi 5.2.3 ale standardului sus-menţionat, sunt aplicabile;

b) reglementările relevante ale ţărilor care nu sunt membre ale Uniunii Europene, în care cerinţele de a prezenta caracteristici de siguranţă pentru copii, echivalente cu cele stabilite prin prezenta Reglementare tehnică, sunt în vigoare;

**10.** Punerea la dispoziţie pe piaţă a brichetelor de unică folosință care sînt conforme cu prevederile prezentei Reglementări tehnice şi cu prevederile actelor legislative aplicabile nu poate fi interzisă, restrînsă sau împiedicată din considerentul siguranţei şi/sau inofensivităţii acestora.

**101.** În scopul asigurării trasabilităţii, producătorul trebuie să eticheteze fiecare brichetă cu următoarele informaţii, care pot fi în cod:

a) o identificare a perioadei, care să nu depăşească 31 de zile, în decursul căreia bricheta a fost fabricată;

b) o identificare a producătorului brichetei, în afară de cazul în care bricheta are o etichetă particulară. Dacă bricheta are o etichetă particulară, trebuie să aibă o marcă de cod sau altă etichetă care să permită vînzătorului brichetei să identifice producătorul, la cerere.

Capitolul IV

**Obligațiile producătorilor și distribuitorilor**

**11.** Ca o condiţie pentru introducerea pe piaţă a brichetelor, producătorii sunt obligaţi:

a) să păstreze şi să furnizeze fără întârziere, la cererea autorităţii de supraveghere a pieței, un raport de încercări privind caracteristicile de siguranţă pentru copii pentru fiecare model de brichete, eșantioane de brichete din modelul testat, certificând că brichetele din modelul respectiv, introduse pe piaţă, prezintă caracteristici de siguranţă pentru copii;

b) să ateste, la cererea autorităţii de supraveghere a pieței, că toate brichetele din fiecare lot pus pe piaţă sunt conforme cu modelul testat şi să furnizeze, la cererea autorităţii de supraveghere a pieței, documentaţia privind programul de testare şi control care susţine atestarea;

c) să monitorizeze continuu conformitatea brichetelor produse cu soluțiile tehnice adoptate în vederea garantării siguranței pentru copii, .folosind metode de testare corespunzătoare și pentru a menține la dispoziția autorităților competente registrele de producție necesare pentru a arăta că toate brichetele au fost produse conform modelului testat", pentru asigurarea clarității și compatibilității depline cu prevederile comunitare transpuse.

d) să păstreze şi să furnizeze fără întârziere, la cererea autorităţii de supraveghere a pieței, un raport de încercare privind caracteristicile de siguranţă pentru copii, dacă a fost făcută vreo schimbare asupra unui model de brichetă, care poate afecta nefavorabil capacitatea modelului de a satisface cerinţele prezentei Reglementări tehnice.

**12.** Distribuitorii sunt obligaţi să păstreze şi să furnizeze fără întârziere, la cererea autorităţii de supraveghere a pieței, documentaţia necesară identificării oricărui agent economic care a furnizat brichetele ce au fost puse la dispoziție pe piaţă, în vederea asigurării trasabilităţii producătorului brichetelor pe întregul lanţ de distribuţie.

**13.** Brichetele pentru care producătorii şi distribuitorii nu furnizează documentaţia prevăzută la pct. 11 şi 12 în termenul-limită stabilit de autoritatea de supraveghere a pieței trebuie să fie retrase de pe piaţă.

Capitolul V

Raportul de încercări și declarația de conformitate

**14.** Rapoartele testelor privind efectuarea testării caracteristicilor de siguranţă pentru copii, prevăzute la pct.11 litera a), trebuie să cuprindă, în special:

a) numele, adresa şi sediul principal de desfăşurare a activităţii producătorului, oriunde este situat, şi ale importatorului, dacă brichetele sunt importate;

b) o descriere completă a brichetei, care să includă informația privind mărimea, forma, greutatea, combustibilul utilizat, volumul combustibilului, mecanismul de aprindere şi dispozitivele de siguranţă, designul, soluţiile tehnice şi alte caracteristici care fac ca bricheta să prezinte caracteristici de siguranţă pentru copii, în concordanţă cu definiţiile şi cerinţele stabilite de prezenta Reglementare tehnică. Aceasta va include, în special, o descriere detaliată a tuturor dimensiunilor, cerinţelor de forţă sau a altor caracteristici de care depind caracteristicile de siguranţă pentru copii ale brichetelor, inclusiv toleranţele practicate de producător pentru fiecare dintre aceste caracteristici;

c) o descriere detaliată a testelor şi a rezultatelor obţinute, a datelor testelor, a locului în care s-au realizat testele, a identităţii organizaţiei care a realizat testele şi detalii despre calificarea şi competenţa acestor organizaţii de a realiza testele respective;

d) identificarea locului în care sunt sau au fost fabricate brichetele;

e) locul în care este păstrată documentaţia cerută prin prezenta Reglementare tehnică;

f) referințe la acreditarea sau recunoașterea laboratorului de încercări

**15.** Rapoarte de încercări a caracteristicilor de siguranţă pentru copii, prevăzute la pct.11 litera a), sînt întocmite de oricare dintre:

a) laboratoarele de încercări acreditate pentru îndeplinirea cerinţelor SM SR EN ISO/CEI 17025:2006 „Cerinţe generale pentru competenţa laboratoarelor de încercări şi etalonări” sau de un membru al International Laboratory Accreditation Cooperation (ILAC) în ceea ce privește efectuarea încercărilor ale caracteristicilor de siguranţă pentru copii ale brichetelor, sau de către cele altfel recunoscute de autoritatea competentă a unui stat membru al Uniunii Europene pentru acest scop;

b) laboratoarele de încercări ale căror rapoarte ale testelor privind caracteristicile de siguranţă pentru copii sunt acceptate în ţările în care se aplică cerinţe echivalente cu cele stabilite prin prezenta Reglementare tehnică.

**151.** Declaraţia de conformitate atestă faptul că îndeplinirea cerinţelor esenţiale de siguranţă prevăzute la pct.9 a fost demonstrată.

**152.** Prin redactarea declaraţiei de conformitate, producătorul îşi asumă responsabilitatea pentru conformitatea brichetelor cu cerinţele stabilite în prezenta Reglementare tehnică.

**153.** Declaraţia de conformitate se structurează după modelul prevăzut în anexa la prezenta Reglementare tehnică, conţine elementele specificate şi se actualizează constant. Aceasta se traduce în limba de stat.

**154.** Declaraţia de conformitate trebuie să specifice:

a) că produsul este conform cu standardul naţional SM SR EN 13869:2002+A1:2014 „Brichete. Rezistența la acțiunea copiilor. Cerințe de securitate și metode de încercări”;

b) numele şi adresa producătorului;

c) perioada (perioadele), care să nu depăşească 31 de zile, în decursul căreia (cărora) brichetele au fost fabricate;

d) adresa locului de fabricaţie, dacă diferă de cea menţionată la lit. b);

Capitolul VI

**SUPRAVEGHEREA PIEŢEI**

**16.** Agenția pentru Protecția Consumatorilor (în continuare – autoritatea de supraveghere a pieţei) este autoritatea responsabilă pentru controlul respectării prezentei Reglementări tehnice.

**17.** În cazul în care autoritatea de supraveghere a pieţei are suficiente motive să considere că un model de brichetăcare intră sub incidenţa prezentei Reglementări tehnice prezintă un risc pentru sănătatea sau siguranţa persoanelor sau bunuri, acestea efectuează o evaluare cu privire la model de brichetă în cauză, acoperind toate cerinţele relevante stabilite în prezenta Reglementare tehnică. Agenţii economici relevanţi cooperează cu autoritatea de supraveghere a pieţei în acest scop, dacă este necesar.

**18.** În cazul în care, pe parcursul evaluării menţionate în pct.17, autoritatea de supraveghere a pieţei constată că lotul de brichete nu este conform cerinţelor stabilite în prezenta Reglementare tehnică, aceasta solicită de îndată agentului economic relevant să întreprindă toate măsurile corective adecvate pentru a aduce lotul respectiv în conformitate cu acele cerinţe sau să îl retragă de pe piaţă sau să îl recheme în decursul unei perioade rezonabile, proporţionale cu natura riscului, stabilită de către autoritatea de supraveghere a pieţei.

**19.** În cazul în care autoritatea de supraveghere a pieţei consideră că neconformitatea nu se limitează la teritoriul lor naţional, aceasta informează Ministerul Economiei cu privire la rezultatele evaluării şi la acţiunile pe care le-au solicitat din partea agentului economic.

**20.** Agenţii economici se asigură că sînt întreprinse toate măsurile corective adecvate pentru toate brichetele vizate pe care aceștea le-a pus la dispoziţie pe piaţă.

**21.** În cazul în care agentul economic relevant nu întreprinde măsurile corective, autoritatea de supraveghere a pieţei ia toate măsurile provizorii corespunzătoare pentru a interzice sau a restrînge punerea la dispoziţie a lotul de brichete pe piaţă ori pentru a retrage sau a rechema lotul de brichete de pe piaţă.

**22.** Ministerul Economiei, la propunerea autorităţii de supraveghere a pieţei, informează de îndată Comisia Europeană cu privire la astfel de măsuri.

**23.** Informaţiile menţionate la pct.22 includ toate detaliile disponibile, în special cu privire la datele necesare, pentru a identifica lotul de brichete neconform, originea brichetei, natura neconformităţii invocate şi riscul implicat, natura şi durata măsurilor naţionale luate, precum şi argumentele prezentate de agentul economic relevant.

**24.** Începînd cu data intrării în vigoare a prezentei Reglementări tehnice, organul vamal pune în liberă circulaţie brichetele de unică folosință numai pe baza declaraţiei de conformitate, întocmite de producător, pe care importatorul trebuie să o anexeze în original la declaraţia vamală de punere în liberă circulaţie.

**25.** În cazul produselor importate din ţări terţe, dacă la controlul documentar sau fizic organul vamal are îndoieli cu privire la conformitatea brichetelor sau dacă importatorul nu prezintă declaraţia de conformitate prevăzută la pct.15, organul vamal suspendă punerea în liberă circulaţie a produselor neconforme şi notifică în scris, de îndată, autoritatea de supraveghere a pieței competentă .

|  |
| --- |
| Anexa  la Reglementarea tehnică  privind punerea la dispoziţie pe piaţă  a brichetelor care prezintă caracteristici de siguranța pentru copii  si interzicerea punerii pe piață a brichetelor fantezie  **DECLARAŢIA DE CONFORMITATE (Nr. XXXX) (1)**    1. Bricheta/Modelul brichetei (produs, tip, lot sau număr de serie, perioada (perioadele), care să nu depăşească 31 de zile, în decursul căreia (cărora) brichetele au fost fabricate)  2. Denumirea şi adresa producătorului sau, unde e cazul, a reprezentantului său autorizat  3. Adresa locului de fabricaţie, dacă diferă de cea menţionată la pct.2  4. Declaraţia de conformitate este emisă pe răspunderea exclusivă a producătorului  5. Obiectul declaraţiei (identificarea brichetei permiţînd trasabilitatea; dacă este necesar pentru identificarea unei brichetei, se poate adăuga o imagine)  6. Obiectul declaraţiei descris mai sus este în conformitate cu standardul naţional SM SR EN 13869:2002+A1:2014 „Brichete. Rezistența la acțiunea copiilor. Cerințe de securitate și metode de încercări”  7. Informaţii suplimentare\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    Semnat pentru şi în numele\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    (locul şi data emiterii) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (numele, funcţia) (semnătura) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    **Notă:** (1) Atribuirea sau nu a unui număr declaraţiei de conformitate rămîne la atitudinea producătorului. |